حالي لا تسال عليه الحال حالك
انت لو طيّب فـ انا يا طيب حالي
كبريائي في كل مره انحنى لك
والله اني ارتفع بك وانت عالي
موت احبك لو شعوري ما حكى لك
يكفي انه في وسط صدري حكى لي
ارتكي كل ضلع في جوفي حمى لك
عزوتك جيشٍ بصدري ما يبالي
انت من دونك سواد العمر حالك
دون شمسك ما بقت قيمه لظلالي
بسم قلبٍ راح من صدري وجالك
في امان اللي يحبك وانت غالي
كنت دعوه يوم قالو طاب فالك
واستجاب الله دعاهم طاب فالي
يسالوني كم على الدنيا مضى لك
ما دروا عمري بدا من يوم جالي